**Møde i Udvalget for Uddannelse 11. april, kl. 9-11, i Parterren (bygn. 1431, lok. 021+023)**  
  
**Deltagere:** Udvalget for uddannelse, Casper Borchmann-Hansen, Hanne Johansen, Line Fristrup Andreasen, Dinna Sigaard Bruun Hansen, Aske Dahl Sløk, Frederik Langkjær, Katrine Mikkelsen, Magnus Ditlev og Peder Østergaard.

**TEMA: FRAFALD OG FASTHOLDELSE  
- Temamøde med korte oplæg vekslende med drøftelser**

Frafaldet på vores uddannelser forbliver en udfordring.

Vi har over tid haft vedvarende og mangeartede tiltag for at nedbringe frafaldet, blandt andet:

* Gennemført adskillige frafaldsundersøgelser
* Indført solid monitorering af frafald, som underkastes dialog og handlinger i forbindelse med de årlige kvalitetsprocesser.
* Foretaget en stor vifte af tiltag til at nedbringe frafaldet, herunder
  + Forbedret rekruttering
  + Ændrede optagelsesprocedurer
  + Tildeling af ressourcer til den gode studiestart
  + Etablering af mentorordninger
  + Implementeret minimumstimetal

Trods de mange tiltag er frafaldet fortsat stort omend med store variationer på tværs af uddannelser. Over tid har det ikke været muligt at spore systematiske reduktioner i frafald trods indsatser.

Der er derfor behov for at forsøge en anderledes tilgang til “at knække koden” bag bedre fastholdelse. Derfor er der i 2018 allokeret midler fra UFUs strategiske pulje til en mere målrettet indsats på udvalgte uddannelser med særligt højt frafald. Dels for at nedbringe frafaldet på disse uddannelser og dels for at indhente en mere solid generel viden om årsager til - og håndtering af frafald.

**FORMÅLET MED DET EKSTRA STRATEGIMØDE**

Dette møde i Udvalget for Uddannelse er derfor reserveret til en strategisk drøftelse i en bredere kreds. Formålet er at:

* Gøre status på vores eksisterende viden om frafald   
  - frafaldsundersøgelser og anvendelse af eksisterende data
* Identificere eventuelt behov for yderligere data under overskriften:   
  “Data, der kan understøtte målrettede indsatser for at nedbringe frafald, og hvor effekten af indsatsen kan monitoreres”
* Drøfte hidtidige tiltag på området og vurdere mulighederne for at anlægge supplerende tilgange til nedbringelse af frafald
* Give baggrund for, at der i løbet af april måned kan etableres aftaler med studieledere på udvalgte uddannelser om at indgå i konkrete frafaldsreducerende projekter i 2018, der er hypotesedrevne, og hvor effekten kan vurderes.

**PROGRAMPUNKTER**

* + - * 1. **Frafaldsundersøgelser**Frafaldsundersøgelser fra ST, ARTS, HE og Aarhus BSS, og UFMs frafaldsundersøgelser opgjort på hovedområdeniveau eller uddannelsesniveau.   
             
           *Hovedpointer af gennemførte frafaldsundersøgelser fremlægges på mødet. Herefter drøftelse i smågrupper med henblik på identifikation og kvalificering af hypoteser, der kan bringes konkret i spil i frafaldsindsatser.*Materiale:   
           1. Resume af frafaldsundersøgelserne. Rådgivere supplerer om nødvendigt på mødet.   
           2. Frafaldsundersøgelse fra UFM samt review
        2. **Eksisterende data***Peder holder kort oplæg, som viser frafaldsmodeller på basis af eksisterende data.   
           Herefter fælles drøftelse af:   
           1) om de eksisterende data giver beslutningsstøtte ud over det, vi allerede foretager og   
           2) behov for yderligere data.*   
           Materiale:   
           1. Frafaldsindikatoren opgjort på uddannelsesniveau i faldende orden med højeste frafald først.   
           2. Frafaldsdata over tid - sandsynligvis de data, der tilgår bestyrelsen medmindre, der kan foretages anden meningsfuld illustration af frafald over tid på uddannelsesniveau.
        3. **Nye tiltag***På basis af de identificerede hypoteser under punkt 1. kommer deltagerne med forslag til initiativer, der kan reducere frafald/fremme fastholdelsen.*Forberedelse: Deltagerne bedes sætte sig ind i, hvilke initiativer der er gennemført på fakultetet, og hvordan aktiviteterne har fungeret.
        4. **Planlagte aktiviteter (hvis vi når det)**   
           *Finn og Bente forelægger muligheden for at genoptage sidste års plan om en   
           fastholdelsesundersøgelse med EVA som operatør.   
           Per fortæller om projektet om ansættelsen af postdoc på Aarhus BSS til at undersøge   
           frafaldsproblematik.*